Zonaj planlingvoj

Zonaj lingvoj estas projektoj ellaboritaj por certaj lingvogrupoj aŭ lingvoregionoj. La plej konataj estas tutĝermanaj kaj tutslavaj projektoj (tutlatinidaj lingvoj, ofte iĝas eŭroklonoj), ekestintaj plej multe en la epoko de "nacia revivigo" fine de la 19-a jarcento, kaj ankaŭ nuntempe: "Tutonish", tutgermana projekto de Elias Molee (1902), "Euronord" por norda Eŭropo de A. J. Pilgrim (1965), "Mezduslavjanski jezik" por Slavoj de Ladislav Podmele (1958), ktp.

 Ekzemploj de zonaj planlingvoj 
Jen kelkaj ekzemploj de zonaj planlingvoj.

 Arvano 
Arvano (Arvan) estas zona planlingvo bazita sur arpitanaj dialektoj proponita en 1998 de Nicola Curat por esti uzata en valo de Savojo.

Ortografiaj notoj: ch = /ĉ/; çh = /θ/; c / k = k; jh = /ð/; nh = /ñ/; sh =/ŝ/; ts = /c/; zh = /dz/.

 priskribo de la lingvo kaj de sia kreinto en la vikio ideopedia de la retejo europalingua.eu ()
 pli detala priskribo de la lingvo en la retejo zlang.ifrance.com (arkivigite je la stato de januaro 2008, )

 Slovenský Tolmač 
Slovenský Tolmač  ankaŭ nomata Hoŝeka lingvo estas zona planlingvo interslava proponita de sinjoro Ig. Hošek el Kromeriz, en Moravio, tiama Aŭstra imperio en 1908. Ĝi uzas latinan alfabeton kaj la plejparto de vortprovizo devenas de la slovena lingvo.

 Jazuo 
Jazuo (Ya-zu, Yazu aŭ Ya-za Huo) estas zona planlingvo por centraj azianoj proponita de mongola Esperantisto Tsegmedin BOLD, artisto kaj art-historiisto, el Ulan-Batoro en la fino de 20-a jarcento. Ĝi havas plimulton da radikoj el aziaj lingvoj kiel la ĉina, mongola, japana, korea lingvo, kaj tiel plu.

 Lingua de Europa 
Lingua de Europa estas planlingvo kreita de  kaj de la pastro Flurin Maissen, svisa naturalisto, benediktano, kiu instruis en benediktana lernejo de Disentis, distrikto Surselva, Kantono Grizono, Svislando. La ekleziaj aŭtoritatoj malpermesis ke Maissen plu instruu la lingvon al la lernantoj.

 Slava Esperanto 
Slava Esperanto, Slavina aŭ Slavina Slawsky estas esperantido proponita de Josef Konechný, Prago, en 1912. Eble estas zona esperantido al slavoj.

Specimeno:

 Ulepszajfre swieta, zaczinajte a was samych! (Plibonigu la mondon, komence de vi mem!)
Slovanŝtina
Slovanŝtina estis zona panslava planlingvo proponita de Prof. Edm. Kolkop en 1912.

 Universala slava lingvo 
Universala slava lingvo (Lingua slavica universalis) estas zona planlingvo kreita de J. Herkel 1826.

Specimeno:
Za starego vieku byla jedna kralica, koja mala tri prelepije dievice, milicu, krasicu a mudricu

 Listo de kelkaj Zonaj Planlingvoj 

 A 
 Afrihilio (por afrikanoj)
 Anglo-germana
 Arvano

 E 
 Eŭronordo (Euronord)
 Eŭropaio
 Europé

 F 
 Folksproko (Folkspraak)

 G 
 Guosa

 H 
 Hocheka lingvo
 Honkonga lingvo

 I 
 Interĝermana lingvo
 Interlatino
 Interkelta lingvo
 Interslava lingvo J 
 Jazuo

 K 
 Komuna ĝermana lingvo

 L 
 Lingua de Europa
 Lingua slavika universalis

 M 
 Mezduslavjanski jezik

 N 
 Neposlava
 Nordieno
 Nordlinn
 Novslava lingvo

 O 
 Obshcheslavyansky Yazyk

 P 
 Panamericano
 Pangermanic
 Proslava S 
 Siberia lingvo
 Slava Esperanto
 Slovanština (E. Kolkop, Prago, 1913)
 Slovianski
 Slovio
 Slovioski

 T 
 Tutoniŝo  (Tutonish)
 Tuteŭropa lingvo (Langue paneurope) (J. Kainulainen, Parizo, 1949)

 U 
 Universala slava lingvo

 V 
 Vlingo

 Vidu ankaŭ 
 Kojneo (lingvoscienco)

 Eksteraj ligiloj 
 http://zlang.ifrance.com/zlang/arvan.htm 

 Bibliografio 
J. Herkel
Elementa universalis linguae Slavicae
Budae/Budapest, 1826
164 pp.

 Notoj kaj fontoj